smcproject/ml-wiki-sentences huggingface dataset:
മീ കോഡുകൾ • തപാൽ • ടെലിഫോൺ {{{Pincode/Zipcode}}} +{{{TelephoneCode}}} സമയമേഖല UTC +5:30 പ്രധാന ആകർഷണങ്ങൾ {{{പ്രധാന ആകർഷണങ്ങൾ}}} തിരുവിതാംകൂർ ഭരണകൂടം കേരളചരിത്രത്തിന്റെ ഭാഗം തിരുവിതാംകൂർ രാജാക്കന്മാർ വീരമാർത്താണ്ഡവർമ്മ 731- അജ്ഞാത നാമ -802 ഉദയ മാർത്താണ്ഡ വർമ്മ 802-830 വീരരാമമാർത്താണ്ഡവർമ്മ 1335-1375 ഇരവിവർമ്മ 1375-1382 കേരള വർമ്മ 1382-1382 ചേര ഉദയ മാർത്താണ്ഡ വർമ്മ 1382-1444 വേണാട് മൂത്തരാജ 1444-1458 വീരമാർത്താണ്ഡവർമ്മ രണ്ട് 1458-1471 ആദിത്യ വർമ്മ 1471-1478 ഇരവി വർമ്മ 1478-1503 ശ്രീ മാർത്താണ്ഡവർമ്മ 1503-1504 ശ്രീ വീര ഇരവിവർമ്മ 1504-1528 മാർത്താണ്ഡവർമ്മ ഒന്ന് 1528-1537 ഉദയ മാർത്താണ്ഡ വർമ്മ രണ്ട് 1537-1560 കേരള വർമ്മ 1560-1563 ആദിത്യ വർമ്മ 1563-1567 ഉദയ മാർത്താണ്ഡ വർമ്മ മൂന്ന് 1567-1594 ശ്രീ വീര ഇരവി വർമ്മ കുലശേഖര പെരുമാൾ 1594-1604 ശ്രീ വീര വർമ്മ 1604-1606 ഇരവി വർമ്മ 1606-1619 ഉണ്ണി കേരള വർമ്മ 1619-1625 ഇരവി വർമ്മ 1625-1631 ഉണ്ണി കേരള വർമ്മ 1631-1661 ആദിത്യ വർമ്മ 1661-1677 ഉമയമ്മ റാണി ‡ 1677-1684 രവി വർമ്മ 1684-1718 ഉണ്ണി കേരള വർമ്മ 1719-1724 രാമ വർമ്മ 1724-1729 അനിഴം തിരുനാൾ 1729-1758 കാർത്തിക തിരുനാൾ 1758-1798 അവിട്ടം തിരുനാൾ 1798-1810 ഗൌരി ലക്ഷ്മി ബായി 1810-1815 ഗൌരി പാർവ്വതി ബായി ‡ 1815-1829 സ്വാതി തിരുനാൾ 1829-1846 ഉത്രം തിരുനാൾ 1846-1860 ആയില്യം തിരുനാൾ 1860-1880 വിശാഖം തിരുനാൾ 1880-1885 ശ്രീമൂലം തിരുനാൾ 1885-1924 സേതു ലക്ഷ്മി ബായി ‡ 1924-1931 ശ്രീചിത്തിര തിരുനാൾ 1931-1991 (1971-1991 റ്റൈറ്റുലാർ)
തിരുവിതാംകൂറിന്റെ തലസ്ഥാനമായിരുന്നു പത്മനാഭപുരം .
തമിഴ്‌നാട്ടിലെ കന്യാകുമാരി ജില്ലയിൽ സ്ഥിതിചെയ്യുന്നു.
അക്ഷാംശം: 8.23 രേഖാംശം: 77.33 .
1795 -ഇൽ അന്നത്തെ തിരുവിതാംകൂർ മഹാരാജാവായിരുന്ന രാമവർമ്മ (ധർമ്മരാജ) തലസ്ഥാനം തിരുവനന്തപുരത്തേക്ക് മാറ്റി.
കേരള ശില്പകലാരീതിയിൽ നിർമ്മിക്കപ്പെട്ടിരിക്കുന്ന പത്മനാഭപുരം കൊട്ടാരം രാജകീയ പ്രൗഡിയോടെ ഇന്നും നിലകൊള്ളുന്നു.
2001-ലെ കണക്കുകൾ‍ പ്രകാരം ജനസംഖ്യ 20,051 ആണ്‌ .
അവലംബം Padmanabhapuram എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
page 72 ↑ Travancore Almanac Directory 1919 Published by the Government of Travancore 1918 ↑ Falling Rain Genomics, Inc - Padmanabhapuram ↑
തിരുക്കള്ളി ഇംഗ്ലീഷ് വിലാസം https://ml.wikipedia.org/wiki/Euphorbia_tirucalli
ആഫ്രിക്കൻ വംശജനായ തിരുക്കള്ളി യുടെ ( ശാസ്ത്രീയനാമം : Euphorbia tirucalli ) എന്നാണ്.
ഇതിന്റെ വിഷമുള്ള കറ ജൈവഡീസൽ ആക്കിമാറ്റാവുന്നതാണ്.
ഇതിന്റെ പൂക്കൾ ശലഭങ്ങളെയും തേനീച്ചകളെയും വണ്ടുകളെയും ആകർഷിക്കുന്നു.
അവർ തന്നെയാണ് പ്രധാനമായി പരാഗണം നടത്തുന്നതും.
നല്ല രീതിയിൽ വരൾച്ചയെ പ്രതിരോധിക്കുന്ന ഒരു ചെറുവൃക്ഷമാണിത് .
അർബുദത്തിനു കാരണമാകുന്നു
അമേരിക്കയിലെ മിഷിഗൺ യൂണിവേഴ്സിറ്റിയിലെ ശാസ്ത്രജ്ഞർ നടത്തിയ പഠനത്തിൽ യൂഫോർബിയ തിരുക്കള്ളിയുടെ പാൽക്കറയ്ക്ക് ലിംഫോമ കാൻസർ ഉണ്ടാക്കാനുള്ള ശക്തിയുണ്ടെന്ന് കണ്ടെത്തിയിരുന്നു.
2012ൽ ഇറ്റലിയിലെ സീത യൂണിവേഴ്സിറ്റിയിലെ കാൻസർ വിഭാഗം ഗവേഷകർ ഇതിനെ ശരിവെയ്ക്കുകയും ഈ പാൽക്കറ എങ്ങനെ അർബുധത്തിനു ഹേതുവാകുന്നു എന്നും കണ്ടെത്തുകയുണ്ടായി.
അവലംബം പുറത്തേക്കുള്ള കണ്ണികൾ http://www.floridata.com/ref/e/euph_tir.cfm
തിരുക്കുടുംബം ഇംഗ്ലീഷ് വിലാസം https://ml.wikipedia.org/wiki/Holy_Family ജ്വാൻ സൈമൺ വരച്ച തിരുകുടുംബത്തിന്റെ ചിത്രം.
ബാലനായ യേശുവും മാതാവ് മറിയവും വളർത്ത് പിതാവ് യൗസേപ്പും അടങ്ങുന്ന നസ്രത്തിലെ കുടുംബത്തെയാണ് റോമൻ കത്തോലിക്കാ സഭ തിരുക്കുടുംബം (Holy Family) എന്ന് അഭിസംബോധന ചെയ്യുന്നത്.
ഈ ഭക്തിവിധിയുടെ ലക്ഷ്യമായ യേശുവിന്റെ കുടുംബത്തിന്റെ പേര് മലയാളത്തിൽ, ചെറിയ അക്ഷരഭേദത്തോടെ തിരുകുടുംബം എന്നും എഴുതാറുണ്ട്.
വിശുദ്ധിയോടെ മാതൃകാപരമായി ജീവിച്ച കുടുംബമായതിനാലാണ് "തിരുക്കുടുംബം" എന്ന പേരുണ്ടായത്.
ക്രിസ്തുമസ് കഴിഞ്ഞ് വരുന്ന ഞായറാഴ്ചയാണ് തിരുക്കുടുംബത്തിന്റെ തിരുനാൾ കത്തോലിക്കാ സഭയിൽ ആചരിക്കുന്നത്.
ജനുവരി 1-നോ ഡിസംബർ 31-നോ ആണ് ഈ തിരുന്നാൾ ആചരിക്കാറ്.
പതിനേഴാം നൂറ്റാണ്ടിൽ കാനഡയിലെ ഒരു മെത്രാൻ തിരുക്കുടുംബത്തിരുനാൾ ആചരിച്ചുപോന്നിരുന്നു.
1893-ൽ ലെയോ പതിമൂന്നാമൻ മാർപ്പാപ്പയാണ് തിരുനാൾ ഔദ്യോഗികമായി പ്രഖ്യാപിച്ചത്.
പുറത്തേക്കുള്ള കണ്ണികൾ Holy Family എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തിരുക്കലമ്പൂർ
തമിഴ്നാട്ടിലെ പുതുക്കോട്ട ജില്ലയിലുള്ള ഒരു ഗ്രാമമാണ് തിരുക്കലമ്പൂർ .
തിരുച്ചിറപ്പള്ളി യിൽനിന്ന് (ട്രിച്ചി)ഏകദേശം 80 കിലോമീറ്ററും പുതുക്കോട്ടയിൽ നിന്ന് 40 കിലോമീറ്ററും അകലെയാണ് ഈ ഗ്രാമം സ്ഥിതിചെയ്യുന്നത്.
പൊന്നമരാവതിയും സിങ്കംപുന്നരിയുമാണ് ഏറ്റവും അടുത്തുള്ള പട്ടണങ്ങൾ (ഏകദേശം 10 കി.മീ അകലെ).
ഇവിടെയുള്ള രണ്ട് പുരാതന ക്ഷേത്രങ്ങളാണ് ഈ സ്ഥലത്തിന്റെ പ്രത്യേകത.
പത്താം നൂറ്റാണ്ടിലാണ് ഈ ക്ഷേത്രങ്ങൾ പണിതത്.
ശ്രീ കത്തിലി വാനേശ്വര ക്ഷേത്രം, അഥവാ ശ്രീ വൈതിനനാട സ്വാമി ക്ഷേത്രം എന്നിവയാണ് ക്ഷേത്രങ്ങളിൽ ഒന്ന്.
ശ്രീ തിരുവലാർ ഓലിശ്വരർ ക്ഷേത്രമാണ് മറ്റൊന്ന്.
ഈ ക്ഷേത്രങ്ങളുടെ ഉത്ഭവം സംബന്ധിച്ച് ഉള്ള ഐതിഹ്യം ഇങ്ങനെ:
ഒരിക്കൽ വാഴ ത്തോട്ടങ്ങൾ കൊണ്ട് ഇടതൂർന്ന വനമായിരുന്നു ഈ സ്ഥലം.
അക്കാലത്ത് ഭരണാധികാരികളുടെ വേട്ടയാടലിനുള്ള സ്ഥലമായിരുന്നു ഇത്.
പത്താം നൂറ്റാണ്ടിൽ ശ്രീ തോണ്ടൈമാനായിരുന്നു ഈ സ്ഥലത്തിന്റെ ഭരണാധികാരി.
അയാൾ വേട്ടയ്ക്കു പോയപ്പോൾ  കുതിരയുടെ കുളമ്പ് അവിടത്തെ ഒരു അസാധാരണ പാറപ്പുറത്ത് മുട്ടി.
ആ പാറയിൽനിന്നു രക്തം പോലുള്ള ദ്രാവകം വരുന്നതു കണ്ടപ്പോൾ രാജാവ് ശ്രദ്ധിച്ചു.
പിന്നീട് രാജാവ് രോഗിയായിത്തീർന്നു.
തന്റെ അസുഖം ഭേദമാക്കാനുള്ള മരുന്ന്  ആ സ്ഥലത്ത് ഒരു ക്ഷേത്രം പണിയലാണെന്ന് ശിവൻ സ്വപ്നത്തിൽ വന്ന് അരുളിചെയ്തു.
അദ്ദേഹം ഈ അമ്പലങ്ങൾ പണിയുകയും സൌഖ്യം പ്രാപിക്കുകയും ചെയ്തു.
എല്ലാതരത്തിലുമുള്ള രോഗത്തെ സുഖപ്പെടുത്തുന്ന മൂർത്തിയാണ് "വൈത്തിയനാഥൻ".
ക്ഷേത്രത്തിനുള്ളിൽ ഒട്ടേറെ വാഴകൾ ഉണ്ട്.
ഈ മരങ്ങൾ ആരും നനയ്ക്കുന്നില്ല.
മഴയിൽ നിന്ന് മാത്രമേ അവയ്ക്ക് വെള്ളം ലഭിക്കൂ.
വേനൽക്കാലത്തും അവ പച്ചയായിരിക്കും.
പത്താം നൂറ്റാണ്ടുമുതൽ വാഴകൾ അവിടെയുണ്ട്.
ഈ വാഴകൾ ആരും തൊടാറില്ല.
വാഴ തൊടുന്ന ഒരാൾക്ക് "വെൻകുഷ്തം" അല്ലെങ്കിൽ "ചർമ്മരോഗം" ലഭിക്കുമെന്നാണ് വിശ്വസിക്കപ്പെടുന്നത്.
പഴങ്ങൾ ആരും കഴിക്കാറില്ല.
അവ ദൈവത്തിന് മാത്രം.
പൂജയ്ക്ക് ശേഷം ആ പഴങ്ങൾ പശുക്കൾക്ക് നൽകും.
പുരാതനമായ ക്ഷേത്രം ഇപ്പോൾ ശ്രീ തിരുവലാർ ഓലിശ്വരർ ക്ഷേത്രം എന്നാണ് അറിയപ്പെടുന്നത്.
ക്ഷേത്രത്തിനുള്ളിലെ പ്രതിഷ്ഠ ശിവലിംഗമാണ്.
തമിഴ്നാട് ആർക്കിയോളജിക്കൽ ഡിപ്പാർട്ട്മെന്റ് ആണ് ഈ ക്ഷേത്രം ഏറ്റെടുത്തിരിക്കുന്നത്.
കുതിര യുടെ കുളമ്പ് ശിവനെ സ്പർശിച്ചതുകാരണം കൊണ്ട് ഈ ഗ്രാമം തിരുക്കുളമ്പൂർ എന്ന പേരിലാണ് അറിയപ്പെടുന്നത്.
(തമിഴിൽ കുളമ്പ് എന്ന പേരിനർത്ഥം "മൃഗങ്ങളുടെ കാല്" എന്നാണ്).
വർഷങ്ങൾക്കുശേഷം ഈ പേര് തിരുക്കലമ്പൂറായി മാറി.
തിരുക്കമ്പൂരിനെ മാരിയമ്മൻ വിക്രമ പാണ്ഡ്യ നല്ലൂർ എന്നാണ്  ക്ഷേത്രത്തിന്റെ ശിലാ ലിഖിതങ്ങളിൽ ഉള്ളത്.
ശ്രീ കോടിയേരി അമ്മൻ പോലുള്ള ചില ഗ്രാമക്ഷേത്രങ്ങളും ഇവിടെയുണ്ട്.
1799 ലെ പൊളിഗർ യുദ്ധ കാലത്ത് പാഞ്ചാലക്കുറിച്ചി യിലെ കട്ടബൊമ്മനും അദ്ദേഹത്തിന്റെ ബധിരനായ സഹോദരനും തോണ്ടിയമ്മൻ പ്രദേശത്ത് തിരുക്കലമ്പൂരിനടുത്തുള്ള വനത്തിൽ അഭയാർത്ഥികളായിരുന്നു എന്ന് ഒരു സ്ഥിരീകരിക്കാത്ത പറച്ചിലുണ്ട്.
ജലാശയങ്ങൾ
ഈ സ്ഥലത്ത് 100 ഏക്കറിലധികം വലിപ്പമുള്ള പെരിയകമ്മ എന്ന ഒരു ജലാശയം ഉണ്ട്.
ഇത് പുതുക്കോട്ട ജില്ലയിലുള്ള മൂന്നാമത്തെ വലിയ ജലാശയമാണ്.
ഈ കുളത്തിൽ മലയ്യാടി എന്നറിയപ്പെടുന്ന ഒരു ന്യൂക്ലിയസ് ഘടനയുണ്ട്.
1990 കളുടെ മധ്യത്തിൽ ഗ്രാനൈറ്റ് കല്ലുകളാൽ നിർമ്മിക്കപ്പെട്ടതും ആഡംബര കെട്ടിടങ്ങളിൽ ഉപയോഗിക്കുന്ന ഏറ്റവും വിലയേറിയ കല്ലുകളിലൊന്നാണ്.
1995 മുതൽ 2007 വരെ ഇത് ചൂഷണം ചെയ്യപ്പെട്ടു.
കന്നി കമ്മ, ചേക്കാടി, കലാപിരി കമ്മ തുടങ്ങിയ ജലസംഭരണികൾ സമാന്യം വലിപ്പമേറിയവയുമാണ്.
കാളപ്പോര്
ഈ പ്രദേശം വർഷാവർഷമുള്ള വടി മഞ്ജുവിരട്ടിനു പ്രസിദ്ധമാണ്.
2007 മുതൽ സംസ്ഥാന സർക്കാരിന്റെ നിരോധനം കാരണം  ഇത് നടക്കുന്നില്ല.
മാത്രമല്ല, ഈ പ്രദേശം അരളിപ്പാറൈയിൽനിന്ന് 5 കിലോമീറ്റർ അകലെയാണ്.
അരളിപ്പാറൈ മറ്റൊരുതരം കാളപ്പോരായ അരളിപ്പാറൈ മഞ്ചുവിരട്ടിനു പ്രസിദ്ധമാണ്.
ഇപ്പോഴും ഇത് അനേകം നിയന്ത്രണങ്ങൾക്കുവിധേയമായി നടക്കുന്നു.
വീരയ്യ പോലീസ് എന്നറിയപ്പെടുന്ന നിരവധി കാളപ്പോര് വിസ്താരകരുടെ ജന്മസ്ഥലം കൂടിയാണ് തിരുക്കലമ്പൂർ.
ഈ ഗ്രാമത്തിൽ ആറു പതിറ്റാണ്ട് പഴക്കമുള്ള സർക്കാർ സ്കൂളുണ്ട് എങ്കിലും, യുവാക്കൾക്ക് (അവരുടെ ഇരുപതുകളിലും ഇരുപത്തഞ്ച് വയസിനും താഴെയുള്ളവർ) മാത്രമാണ് വിദ്യാഭ്യാസം പ്രധാനമായിട്ടുള്ളത്.
2018 വരെ, സിംഗപ്പൂർ , മലേഷ്യ , മിഡിൽ ഈസ്റ്റ് തുടങ്ങിയ രാജ്യങ്ങളിൽ 45%ൽ ക്കൂടുതൽ യുവ തലമുറ ജോലിയെടുക്കുന്നു.
ആൻഡമാൻ നിക്കോബാർ ദ്വീപുകൾ ( ഇന്ത്യ ), ശ്രീലങ്ക , ബ്രിട്ടൻ , ഡെൻമാർക്ക് എന്നിവിടങ്ങളിലും കുറച്ചുപേർ ജോലിചെയ്യുന്നുണ്ട്.
പ്രായമായ മിക്കവരും കാർഷിക മേഖലയിലാണ് ജോലിയെടുക്കുന്നത്.
ഈ ഗ്രാമത്തിലെ മുഖ്യ കൃഷി തെങ്ങ് ആണ്, കൂടാതെ നെല്ലും വാഴയും ഉണ്ട്.
അവലംബങ്ങൾ ↑ തമിഴ്നാട് ആർക്കിയോളജിക്കൽ ഡിപ്പാർട്ട്മെന്റ്
തിരുക്കോണമല ഇംഗ്ലീഷ് വിലാസം https://ml.wikipedia.org/wiki/Trincomalee
ശ്രീലങ്കയുടെ വടക്കു കിഴക്കൻ തീരത്തെ ഒരു തുറമുഖപട്ടണമാണ് ട്രിങ്കോമാലീ .
കൊളംബോയ്ക്ക് 232 കിലോമീറ്റർ വടക്കു കിഴക്ക് സ്ഥിതി ചെയ്യുന്ന ട്രിങ്കോമാലീ ഇതേപേരിലുള്ള ജില്ലയുടെയും കിഴക്കൻ പ്രവിശ്യയുടെയും ആസ്ഥാനം കൂടിയാണ്.
49,000 (1989) ഭൂമിശാസ്ത്രം
ശ്രീലങ്കയിലെ ഒരു പ്രധാന റെയിൽ ടെർമിനലും റോഡ് ജങ്ഷനും കൂടിയാണ് ട്രിങ്കൊമലി.
ഭൂമിശാസ്ത്രപരമായി കൊടിയർ ഉൾക്കടലിനും (Koddiyar Bay) ഇന്ത്യൻ മഹാസമുദ്രത്തിനും ഇടയ്ക്കുള്ള ഒരു മുനമ്പാണ് ഈ പ്രദേശം.
മൂന്ന് കൊടുമുടിക്കുന്ന് (three peak hill) എന്നർഥമുള്ള ത്രികോണമലൈ (Trikona -malai), കടൽക്കുന്ന് എന്നർഥമുള്ള തരംഗമലൈ (Taranga malai) എന്നീ തമിഴ് പദങ്ങളിൽ നിന്നാകാം ട്രിങ്കൊമാലീ എന്ന പദത്തിന്റെ ഉദ്ഭവം എന്നാണ് വിശ്വാസം.
ഒരു വ്യോമ ആസ്ഥാനം കൂടിയാണ് ട്രിങ്കൊമലി.
തുറമുഖ പട്ടണം
ട്രിങ്കോമാലീ തുറമുഖമാണ് ഈ പട്ടണത്തെ പ്രശസ്തിയിലേക്ക് ഉയർത്തിയത്.
ആഴമേറിയ ട്രിങ്കൊമലി തുറമുഖം ലോകത്തിലെ തന്നെ മുന്തിയ തുറമുഖങ്ങളിലൊന്നാണ്.
നെല്ല് , കൊപ്ര , പുകയില , തടി തുടങ്ങിയവയാണ് ഇവിടത്തെ പ്രധാന ഉത്പന്നങ്ങൾ.
ഉണക്കമത്സ്യവും മൃഗചർമവുമാണ് മുഖ്യകയറ്റുമതി വിഭവങ്ങൾ.
ജനുവരിയിൽ 26 0 C ഉം ജൂലൈയിൽ 30.1 0 C ഉം ശരാശരി താപനില അനുഭവപ്പെടുന്ന ഈ പ്രദേശത്തെ വാർഷിക വർഷപാതം ശരാശരി 580 മില്ലീമീറ്റർ ആണ്.
പതിനാറും പതിനേഴും നൂറ്റാണ്ടുകളിൽ പോർച്ചുഗീസുകാർ ട്രിങ്കൊമലി കീഴടക്കി.
തുടർന്ന് ഡച്ചുകാരും ഇവിടെ ആധിപത്യമുറപ്പിച്ചു.
18- ആം നൂറ്റാണ്ടിൽ കിഴക്കൻ കടലുകളിലെ ഫ്രഞ്ച് - ബ്രിട്ടിഷ് കിടമത്സരങ്ങൾക്ക് ട്രിങ്കൊമലി ഒരു പ്രധാനകാരണമായിരുന്നു.
അമേരിക്കൻ സ്വാതന്ത്ര്യസമരകാലത്ത് ഡച്ചുകാരിൽ നിന്ന് ഈ പ്രദേശം ആദ്യം ബ്രിട്ടീഷുകാരും പിന്നീട് ഫ്രഞ്ചുകാരും ബലം പ്രയോഗിച്ച് പിടിച്ചെടുത്തു.
പാരീസ് ഉടമ്പടിപ്രകാരം 1784-ൽ ഡച്ചുകാർക്ക് ട്രിങ്കൊമലിയുടെ അധികാരം തിരികെ ലഭിച്ചെങ്കിലും ഫ്രഞ്ച് വിപ്ലവം പൊട്ടിപ്പുറപ്പെട്ടതിനുശേഷം (1795) ടിങ്കൊമലിയിലെത്തിയ ബ്രിട്ടിഷ് സംഘത്തിനു മുന്നിൽ ഡച്ചുകാർക്ക് കീഴടങ്ങേണ്ടിവന്നു.
1815-ലെ വിയന്നാ കരാർ സിലോണിലെ ബ്രിട്ടിഷ് ആധിപത്യം സുദൃഢമാക്കി.
തുടർന്ന് ട്രിങ്കൊമലി ഈസ്റ്റ് ഇൻഡീസ് സ്ക്വാഡ്രൺ ഒഫ് ദ റോയൽ നേവിയുടെ ആസ്ഥാനമായി.
ജപ്പാനെതിരെയുള്ള യുദ്ധത്തിലും (1942-45) ബ്രിട്ടിഷ് നാവിക ആസ്ഥാനമായിരുന്നു ട്രിങ്കൊമലി.
പേൾ ഹാർബർ ആക്രമണാനന്തരം ബോംബറുകളും ഫൈറ്ററുകളുമടങ്ങുന്ന ജപ്പാൻ സൈന്യം ട്രിങ്കൊമലിയെ ആക്രമിച്ചു.
ഡോക് യാഡിനേയും, ചൈനാ ഉൾക്കടലിലുള്ള വ്യോമത്താവളത്തെയുമാണ് ജപ്പാൻ പ്രധാനമായും ആക്രമിച്ചത്.
സിലോണിൽ സ്വാതന്ത്ര്യത്തിനുശേഷവും ഒരു ബ്രിട്ടിഷ് നാവികത്താവളമായി ട്രിങ്കൊമലി തുടർന്നു.1956 -ൽ ബാരനായകെ ഭരണകൂടം ഗ്രേറ്റ് ബ്രിട്ടനുമായുള്ള ശ്രീലങ്കയുടെ പ്രതിരോധ ഉടമ്പടി റദ്ദുചെയ്തതോടെ ഈ നാവികത്താവളം അടച്ചുപൂട്ടി.
പുറകണ്ണികൾ http://www.explorelanka.com/places/ne/trinco.htm http://kataragama.org/sacred/koneswaram.htm http://www.hms-trincomalee.co.uk/%5Bപ്രവർത്തിക്കാത്ത+കണ്ണി%5D കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ട്രിങ്കൊമലി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തിരുക്കൊന്നമല്ലി ഇംഗ്ലീഷ് വിലാസം https://ml.wikipedia.org/wiki/Trincomalee_Wood
ടീലിയേസി (Tiliaceae) സസ്യകുടുംബത്തിൽപ്പെടുന്ന ഇലകൊഴിയും വൃക്ഷമാണ് തിരുക്കൊന്നമല്ലി .
ഇതു് ട്രിങ്കോമാലി മരം എന്നും അറിയപ്പെടുന്നു.
ഇതിന്റെ ശാസ്ത്രനാമം ബെറിയ അമ്മോണില്ല (Berry ammonilla) അഥവാ ബെറിയ കോഡിഫോലിയ (Berrya cordifolia) എന്നാണ്.
കേരളത്തിന്റെ വടക്കും തെക്കും പ്രദേശങ്ങളിൽ ഇവ ധാരാളമായി വളരുന്നു.
തെക്കേ ഇന്ത്യയിലും മറ്റും ഈ വൃക്ഷം നട്ടുവളർത്താറുണ്ട്.
മ്യാൻമറിലും ശ്രീലങ്കയിലും തിരുക്കൊന്നമല്ലി വൻ വൃക്ഷമായി വളരുന്നു.
തിരുക്കൊന്നമല്ലി 18-24 മീറ്റർ വരെ ഉയരത്തിൽ വളരും.
1.8 മീറ്റർ വരെ ചുറ്റളവുള്ള മരങ്ങൾ സാധാരണമായി കാണാം.
വെളുത്ത നിറമുള്ള മരത്തൊലി മിനുസമുള്ളതും കനം കുറഞ്ഞതുമായിരിക്കും.
തിളക്കമുള്ളതും അണ്ഡാകൃതിയിലുള്ളതുമായ ഇലകൾ ഏകാന്തരന്യാസത്തിൽ ക്രമീകരിച്ചിരിക്കുന്നു.
ഇലഞെട്ട് നീളം കൂടിയതും രോമിലവുമാണ്.
അനുപർണങ്ങൾക്ക് വാളിന്റെ ആകൃതിയാണ്.
വേനൽക്കാലത്ത് ഈ വൃക്ഷത്തിന്റെ ഇല കൊഴിയുന്നു.
തണുപ്പുകാലമാണ് തിരുക്കൊന്നമല്ലിയുടെ പുഷ്പകാലം.
ഇലകളുടെ കക്ഷ്യങ്ങളിലും ശാഖാഗ്രങ്ങളിലും പാനിക്കിൾ പുഷ്പമഞ്ജരിയായി പുഷ്പങ്ങളുണ്ടാകുന്നു.
പുഷ്പങ്ങൾക്ക് വെളുപ്പുനിറമായിരിക്കും.
3-5 ബാഹ്യദളങ്ങളുണ്ട്, ബാഹ്യദളങ്ങളുടെ ഇരട്ടി നീളമുള്ള അഞ്ചു ദളങ്ങളും അനേകം കേസരങ്ങളുമുണ്ടായിരിക്കും.
കേസരങ്ങൾ യുഗ്മിത(didynamous)ങ്ങളാണ്.
ഫലം സംപുട(capsule)മാണ്.
കായ്കളിൽ ചിറകുകൾ പോലെ വളർന്ന ആറ് അവയവങ്ങളുണ്ട്.
ഉഷ്ണകാലമാകുമ്പോഴേക്കും കായ്കൾ മൂപ്പെത്തുന്നു.
വിത്തുകൾക്ക് ഇളം തവിട്ടുനിറമാണ്.
മഴക്കാലാരംഭത്തോടെ വിത്തു മുളയ്ക്കുന്നു.
വിത്തു മുളപ്പിച്ച് തൈകൾ പറിച്ചുനട്ടാണ് തിരുക്കൊന്നമല്ലി കൃഷിചെയ്യുന്നത്.
തിരുക്കൊന്നമല്ലിയുടെ തടിക്ക് കടും ചുവപ്പുനിറമാണ്.
തടിക്ക് ഈടും ഉറപ്പും ഇലാസ്തികതയും ഉണ്ടെങ്കിലും ഉണങ്ങിയ തടി പലപ്പോഴും വിണ്ടുകീറിപ്പോകാറുണ്ട്.
ഈടും ഉറപ്പും ഇലാസ്തികതയും ഉണ്ടെങ്കിലും ഉണങ്ങിയ തടി പലപ്പോഴും വിണ്ടുകീറിപ്പോകുന്നതിനാൽ 
കെട്ടിടങ്ങൾ, വാഹനങ്ങൾ, കാർഷികോപകരണങ്ങൾ, തോണികൾ തുടങ്ങിയവ നിർമ്മിക്കാനാണ് ഇതിന്റെ തടി പ്രധാനമായും ഉപയോഗിക്കാറുള്ളത്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തിരുക്കൊന്നമല്ലി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തിരുക്കഴുക്കുണ്ട്രം
തമിഴ് നാട് സംസ്ഥാനത്തിലെ കാഞ്ചീപുരം ജില്ലയിലെ ഒരു പട്ടണം(പഞ്ചായത്ത്) ആണ് തിരുക്കഴുക്കുണ്ട്രം .
വേദഗിരീശ്വര ക്ഷേത്രം എന്ന ശിവ ക്ഷേത്രം ഇവിടെ സ്ഥിതി ചെയ്യുന്നു.
തിരുക്കഴുക്കുണ്ട്രം എന്ന പേരിന്റെ ഉത്ഭവം കഴുകൻ എന്ന് അർത്ഥം വരുന്ന 'കഴുഗു' എന്ന തമിഴ് പദത്തിൽ നിന്നാണ്.
Tirukalukundram view
Panorama of Tirukalukundram village showing temple complex and water tanks.
തിരുക്കുറൾ ഇംഗ്ലീഷ് വിലാസം https://ml.wikipedia.org/wiki/Thirukural തമിഴ് സാഹിത്യം സംഘകാല സാഹിത്യം അഗത്തിയം തൊൽകാപ്പിയം പതിനെൺമേൽ‍കണക്ക് എട്ടുത്തൊകൈ അയ്ങ്കുറുനൂറ് അകനാനൂറ് പുറനാനൂറ് കലിത്തൊകൈ കുറുന്തൊകൈ നറ്റിണൈ പരിപാടൽ പതിറ്റുപത്ത്‌ പത്തുപ്പാട്ട് തിരുമുരുകാറ്റുപ്പടൈ കുറിഞ്ചിപ്പാട്ട് മലൈപടുകടാം മധുരൈക്കാഞ്ചി മുല്ലൈപ്പാട്ട് നെടുനൽവാടൈ പട്ടിനപ്പാലൈ പെരുമ്പാണാറ്റുപ്പടൈ പൊരുനരാറ്റുപ്പടൈ ചിരുപാണാറ്റുപ്പടൈ പതിനെണ്‌ കീഴ്കണക്ക് നാലടിയാർ നാന്മണിക്കടികൈ ഇന്നാ നാറ്പത് ഇനിയവൈ നാറ്പത് കാർ നാർപത് കളവഴി നാർപത് അയ്ന്തിണൈ അയ്മ്പത് തിണൈമൊഴി അയ്മ്പത് അയ്ന്തിണൈ എഴുപത് തിണൈമാലൈ നൂറ്റൈമ്പത് തിരുക്കുറൾ തിരികടുകം ആച്ചാരക്കോവൈ പഴമൊഴി നാനൂറു ചിറുപ്പഞ്ചമുലം മുതുമൊഴിക്കാഞ്ചി ഏലാതി കൈന്നിലൈ തമിഴർ സംഘം സംഘം ഭൂപ്രകൃതി സംഘകാലത്തെ തമിഴ് ചരിത്രം തമിഴ് സാഹിത്യം പ്രാചീന തമിഴ് സംഗീതം സംഘകാല സമൂഹം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
(2009 ഓഗസ്റ്റ്) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
തമിഴ് പദ്യ സാഹിത്യത്തിലെ ഈരടികളാണ് കുറൾ എന്നപേരിൽ അറിയപ്പെടുന്നത്.
ശ്രീ എന്നർത്ഥമുള്ള തിരു എന്നത് മഹത്ത്വത്തെ സൂചിപ്പിക്കുന്നു തിരുവള്ളുവർ ആണ് ഈ  പുരാതനമായ തത്ത്വചിന്താ ശാസ്ത്ര ഗ്രന്ഥത്തിന്റെ രചയിതാവ് .
ഇംഗ്ലീഷ്:Thirukkural( തമിഴ് : திருக்குறள் . (കുറൾ എന്നും അറിയപ്പെടുന്നു) തമിഴ് സാഹിത്യത്തിലെ അനശ്വരകാവ്യങ്ങളിലൊന്നായി തിരുക്കുറളിനെ കണക്കാക്കുന്നു.
കാവ്യഭംഗിയോടൊപ്പം മൗലികത, സാർവ ജനീനത, സാർവകാലികപ്രസക്തി, സരളത, ഗഹനത എന്നിവ ഇതിൽ അടങ്ങിയിരിക്കുന്നു.
ഏറ്റവും ചുരുങ്ങിയ വാക്കുകളിൽ ഭീമമായ അർത്ഥങ്ങൾ ചേർത്താണ്‌ വള്ളുവർ ഇത് രചിച്ചിരിക്കുന്നത്.
“ നന്ദി മറക്കുക നന്നല്ല, നന്നല്ലവ അന്നേ മറക്കുക നന്നേ ”
എന്ന ഈരടിയിലൂടെ മറ്റുള്ളവർ ചെയ്തു തന്ന നന്മകളെ മറക്കുന്നത് ധർമ്മമല്ല എന്നും അവർ എന്തെങ്കിലും തിന്മകൾ ചെയ്തിട്ടുണ്ടെങ്കിൽ അത് അപ്പപ്പോൾ തന്നെ മറന്നു കളയുന്നതാണ്‌ നല്ലതെന്നുമുള്ള സാർവലൗകിക ശാന്തി തന്ത്രമാണ്‌ അദ്ദേഹം ഉപദേശിക്കുന്നത്.
ഇതിലില്ലാത്ത പ്രപഞ്ചതത്വം മറ്റൊന്നിലും ഇല്ല എന്ന് പറയാറുണ്ട്.
കപിലർ , പരണർ , നക്കീരൻ , മാമൂലർ തുടങ്ങിയ തമിഴ് കവികളെല്ലാം തിരുക്കുറളിലെ മാഹാത്മ്യം പ്രകീർത്തിച്ച് പാടിയിട്ടുണ്ട്.
സംഘകാലത്താണ് തിരുക്കുറൾ രചിക്കപ്പെട്ടത്.
സംഘകാലത്തെ കീഴ്‌കണക്ക് വിഭാഗത്തിൽ പെടുന്ന പുസ്തകമാണ്.
മേൽകണക്ക് എന്ന ഇതര വിഭാഗത്തിൽ പെടുന്നത് വെൺപാ , ആശിരിയപ്പാ , കലിപ്പാ , വഞ്ചിപ്പാ , മരുൾപ്പാ എന്നീ അഞ്ചു തരം കവിതകളുറ്റെഹ് സംഘാതമാണ്.
കീഴ്‌കണക്ക് ധർമ്മം, അർത്ഥം, കാമം എന്നീ വിഷയങ്ങൾ  പ്രതിപാദിക്കുന്നതും  വെൺപാ, കുറൾ തുടങ്ങിയ സൂത്രണങ്ങളിൽ രചിക്കപ്പെട്ട കൃതികളുമാണ്.
18 കൃതികളാണിതിലുള്ളത്.
മുപ്പാൽ (തിരുക്കുറൽ), നാലടിയാർ, നാന്മണിക്കടികൈ, ഇനിയവൈ നാല്പത്, ഇന്നാ നാല്പത്, കാർ നാല്പത്, കളവഴി നാല്പത്, എന്തിണൈ നാല്പത്, ഐന്തിണൈ എഴുപത്, തിണൈമൊഴി അൻപത്, തിണൈ മാലൈ നൂറ്റി അൻപത്, തിരികടുകം, ആചാരക്കോവൈ, പഴമൊഴി, ചെറുപഞ്ചമൂലം, കാഞ്ചി, ഏലാതി, കൈന്നിലൈ എന്നിവയാണ് അവ.
തിരുക്കുറൾ ഈ വിഭാഗത്തിലെ ആദ്യഗ്രന്ഥമാണ്.
“ ആലും വേലും പല്ലുക്കറുതി നാലും രണ്ടും ചൊല്ലുക്കറുതി ”
അതായത് ആലിൽ നിന്നു വീഴുന്നതും കരുവേല മരത്തിലെ വേരും പല്ലിനെ ശുദ്ധിയാക്കും അതേ പോലെ നാലടി, ഈരടി പാട്ടുകൾ പദങ്ങളെ ശുദ്ധിവരുത്തും  എന്ന തമിഴ് ചൊല്ലിൽ നിന്ന് നാലടി പാട്ടുകളും ഈരടിപാട്ടുകളുമാണ്‌ വാക്കുകളുടെ ഉന്നതിയിൽ നിൽകുന്നതെന്നു മനസ്സിലാക്കാം.
അതിബൃഹത്തും മഹത്തും വിശാലവുമായ സംസ്കാരങ്ങൾക്കുടമകളായിരുന്നു ദ്രാവിഡർ എന്നതിനു കനത്ത തെളിവാണ്‌ ഉപനിഷത്തുക്കളോട് കിടപിടിക്കുന്ന താത്വിക ചിന്തകളടങ്ങിയ കുറൾ.
133 അധികാരങ്ങളിലായി 1330 കുറലുകൾ അടങ്ങിയ ഗ്രന്ഥമാണ്‌ തിരുക്കുറൾ.
ഓരോ കുറലും അർത്ഥസാഗരം അടങ്ങിയതാണ്‌.
ഏഴുപദങ്ങൾ കൊണ്ടാണ്‌ ഒരോ കുറലുകളും രചിച്ചിരിക്കുന്നത്.
തമിഴ് ബൈബിൾ എന്നറിയപ്പെടുന്നത് തിരുക്കുറൾ ആണ് പേരിനു പിന്നിൽ
തമിഴ് പദ്യസാഹിത്യത്തിലെ ഈരടികളാണ്‌ കുറൾ എന്ന പേരിൽ അറിയപ്പെടുന്നത്.
തിരു ശ്രീ എന്നത് അതിന്റെ മഹത്ത്വത്തെ വെളിപ്പെടുത്തുന്നു.
കുറളിലെ ആദ്യവരിയിൽ നാല് പദങ്ങളും രണ്ടാമത്തേതിൽ മൂന്ന് പദങ്ങളും അടങ്ങിയിരിക്കും.
തിരുക്കുറൾ 12 പേരുകളിൽ അറിയപ്പെടുന്നുണ്ട്.
മുപ്പാൽ(ധർമ്മം, അർത്ഥം, കാമം എന്നിവയടങ്ങിയതിനാൽ), പൊയ്യാമൊഴി (എക്കാലവും ധർമ്മം ഓതുന്നതിനാൽ) വായുറൈ വാഴ്ത്ത്(ഔഷധഗുണമുള്ളത്), ഉത്തരവേദം (വേദങ്ങളുടെ സത്ത ഉള്ളത്) ദൈവനൂൽ (ദൈവികത്തമുള്ളത്) തിരുവള്ളുവം (വള്ളുവർ രചിച്ചത്) തമിഴ് മറൈ (തമിഴ് വേദം) പൊതുമറൈ (ഏതു ജാതിക്കുമുള്ള വേദം) തിരുവള്ളുവപ്പയൻ (തിരുവള്ളുവർ രചിച്ചത്) പൊരുളുരൈ (സാഗരം പോലെ വിശാലമായ പല അർത്ഥങ്ങൾ ഉള്ളത്) മുതുമൊഴി (പഴമയുള്ള വാക്കുകൾ ചേർന്നത്) രചയിതാവ്
'പൊയ്യമൊഴിപ്പുലവർ (സത്യവക്താവായ ജ്ഞാനി)'എന്നറിയപ്പെടുന്ന തിരുവള്ളുവർ ആണ് ഇതിന്റെ രചയിതാവ്.
ക്രിസ്തുവിനു മുന്ന് രണ്ടാം നൂറ്റാണ്ടുമുതൽ ക്രിസ്തുവർഷം 8-)ം നൂറ്റാണ്ടുവരെയുള്ള കാലഘട്ടങ്ങളിലായിരിക്കണം ഇത് രചിച്ചത് എന്നു കരുതുന്നു.
അർത്ഥശാസ്ത്രത്തിനുശേഷവും മണിമേഖല ചിലപ്പതികാരം എന്നിവക്കുമുന്നുമാണ്‌- ഇത് രചിക്കപ്പെട്ടത്.
മണിമേഖലയിലും ചിലപ്പതികാരത്തിലും കുറളിനെക്കുറിച്ചുള്ള പരാമർശങ്ങൾ കാണാം.
സംഘസാഹിത്യത്തിൽ കീഴ്കണക്ക്, മേൽക്കണക്ക് എന്നീ രണ്ടുവിഭാഗത്തിൽ പെടുന്ന ഗ്രന്ഥങ്ങളാണുള്ളത്.
തിരുക്കുറൾ സംഘസാഹിത്യത്തിലെ കീഴ്കണക്ക് വിഭാഗത്തില്പെട്ട ഗ്രന്ഥമാണ്‌.
മേൽക്കണക്ക് എന്നത് വെൺപാ, ആശിരിയിപ്പാ, കലിപ്പാ, വഞ്ചിപ്പാ, മരുൾപ്പാ എന്നീ അഞ്ചുവക കവിതകളുടെ സംഘാതമാണ്‌.
നാല്പ്പതുമുതൽ ആയിരത്തി മുന്നൂറ്റി മുപ്പത് വരെ പാട്ടുകൾ ഇവയിൽ ഒരോന്നിലും ഉണ്ടാകാം.
കീഴ്കണക്കാകട്ടെ ധർമ്മം, അർത്ഥം, കാമം എന്നീ വിഷയങ്ങളിലുള്ള വെൺപാ, കുറൾ എന്നീ സൂത്രണങ്ങളിൽ രചിക്കപ്പെട്ടതുമായിരിക്കും.
ഇവയിൽ 18 കൃതികൾ അടങ്ങിയിരിക്കുന്നു.
മുറയേ, മുപ്പാൽ നാലടിയാർ തുടങ്ങിയവയാണവ.
അറത്തുപ്പാൽ (ധർമ്മമാർഗ്ഗം), പൊരുട്പ്പാൽ (അർത്ഥമാർഗ്ഗം), കാമത്തുപ്പാൽ (കാമമാർഗ്ഗം) എന്നീ മുന്ന് വിഭാഗങ്ങളായിട്ടാണ്‌ തിരുവള്ളുവർ ഈ ഗ്രന്ഥത്തെ ഒരുക്കിയിരിക്കുന്നത്.
കീഴ്ക്കണക്ക് വിഭാഗത്തിൽ പെടുന്ന 18 കൃതികളും ഏതാണ്ട് ഇതേ രീതിയിലാണ്‌ രചിക്കപ്പെട്ടിരിക്കുന്നത്.
ഈ വിഭഗങ്ങളിലായി ജീവിതദർശനം അതീവ ജാഗ്രതയോടെ ഒതുക്കി എഴുതിയിരിക്കുന്നു.
ലോകധർമ്മം ഉണർത്തുന്ന ധർമ്മമാർഗ്ഗം ഏത് ജാതിയില്പ്പെട്ട(ധർമ്മം സ്വീകരിച്ചവർ)വർക്കും ജീവന്റെ സത്യം ഉണർത്തി ജീവിതം ധന്യമാക്കാനുള്ള പൊതുവായ നീതിമാർഗ്ഗം ഉപദേശിക്കുന്നു.
ധർമ്മമാർഗ്ഗം തിരുക്കുറളിൽ രണ്ട് ഭാഗമായി രചിച്ചിരിക്കുന്നു.
ധർമ്മവഴി അന്വേഷിച്ച് ജീവിതം സഫലമാക്കുന്നതിൽ സാധാരണക്കാരനാണ്‌ പ്രഥമസ്ഥാനം.
ജന്മമെടുക്കുന്നത് ചില പ്രത്യേക കർമ്മങ്ങൾ ചെയ്യാനാണ്‌, അതിൽ പ്രാധാന്യം ഗൃഹസ്ഥാശ്രമിയുടെ കർമ്മത്തിനാണ്‌.
അതിനാൽ ആദ്യമായി ഗൃഹസ്ഥാശ്രമധർമ്മത്തിനും രണ്ടാമതായേ സന്യാസത്തിനായുള്ള കർമ്മമാർഗ്ഗങ്ങളും ഉപദേശിക്കുന്നു.
അർത്ഥമാർഗ്ഗത്തിൽ രാജാവിനോടും രാജ്യത്തോടുമുള്ള കടപ്പാടും ഭരണചക്രം എങ്ങനെ തിരിയണം എന്നതുമായ മാർഗ്ഗനിർദ്ദേശങ്ങൾ അടങ്ങിയിരിക്കുന്നു.
പ്രണയസുഖത്തിലെ കാമമാർഗ്ഗം മൂന്നാമത്തേതാണ്‌.
അന്നത്തെ ദക്ഷിണേന്ത്യൻ സംസ്കാരത്തിന്റെ അന്തസ്സത്ത ഉൾക്കൊണ്ട ദൈവികപ്രേമത്തിനെ വിവരണമായാണ്‌ കാമമാർഗ്ഗത്തെ ദർശിക്കാവുന്നത്.
തിരുക്കുറൾ ലോകധർമ്മം ഉദ്ഘോഷിക്കുന്ന ഗ്രന്ഥമാണ്.
ഏതു മതം സ്വീകരിച്ചവരായാലും ഏതു ജനതയായാലും അവർക്കൊക്കെ ജീവന്റെ സത്യവും ലക്ഷ്യവും ദർശനയോഗ്യമാക്കി ജീവിതം സഫലമാക്കുവാനുള്ള പൊതുവായ നീതിമാർഗ്ഗം ഉപദേശിക്കുന്നു.
ജീവിതബന്ധിയായ ധർമ്മം, അർത്ഥം, കാമം എന്നീ മൂന്ന് തത്ത്വങ്ങൾ എന്താണെന്നും അവ എങ്ങനെ കൈവരിക്കാമെന്നും സാരോപദേശരൂപേണ ഇതിൽ പ്രതിപാദിക്കുന്നു.
ധർമാത്ഥകാമങ്ങളെക്കുറിച്ചുള്ള അറിവു നേടുകയും കർമ്മങ്ങളിലൂടെ  ആ അറിവ് സഫലമാക്കുകയുമാണ് ജന്മ സാഫല്യം നേടാനുള്ള മാർഗ്ഗമെന്നും അതുതന്നെയാണ് അറിവ് എന്നും ജന്മം കൊണ്ട് ആത്മാവുമായി ശരീരം അഭിരമിച്ച് കർമ്മം ചെയ്യ്ത് തീർക്കുന്നതാണ് പുരുഷാർത്ഥധർമ്മം എന്നും തിരുക്കുറൾ ഉപദേശിക്കുന്നു.
ഇവ മൂന്നും ചേർന്നല്ലതെ ഒറ്റക്കൊറ്റക്കായോ മറ്റൊന്നുമായി ചേർന്നോ നിലനില്പ് നിഷിദ്ധമത്രെ.
അറത്തുപ്പാൽ
അറം എന്നാൽ ധർമ്മം എന്നാണർത്ഥം, അറത്തുപ്പാൽ എന്നാൽ ധർമ്മത്തെ പ്രവചിക്കുന്നതെന്നും.
ജീവിതം കർമ്മബദ്ധമാണ്‌, ജീവന്റെ നിലനിൽപും കർമ്മങ്ങളിൽ തന്നെയാനടങ്ങിയിരിക്കുന്നത്.
ഇത് ഗൃഹസ്ഥാശ്രമ ധർമ്മമെന്നും (ഇല്ലറം, വീട്ടിലെ ധർമ്മം)  സന്യാസധർമ്മമെന്നും(തുറവറം, സന്യാസം) രണ്ടായിതിരിച്ചിരിക്കുന്നു.
പായിരം (ആമുഖം) ഇല്ലറം (ഗാർഹസ്ഥ്യം), തുറവറം (സന്ന്യാസം), ഊഴ് (വിധി) എന്നീ നാലു അദ്ധ്യായങ്ങളാണ്‌ ഇതിൽ ഉള്ളത്.
പായിരം എന്ന അദ്ധ്യായം മുഖവുരയെന്നോണം എല്ലാ മാർഗ്ഗങ്ങൾക്കുമുന്നായും രചിക്കപ്പെട്ടിരിക്കുന്നു.
ഈശ്വരസ്തുതിയും പ്രപഞ്ചസത്യവും വെളിപ്പെടുത്തുന്നതാണീ ആമുഖങ്ങൾ.
“ അകര മുതല എഴുത്തെല്ലാം ആദി ഭഗവൻ മുതറ്റേ ഉലകു ”
എന്നതാണ്‌ ആദ്യത്തെ കുറൾ.
എഴുത്തിലെല്ലാം 'അ'കാരൻ ആദ്യാക്ഷരമാകുന്നതുപോലെ ഈ പ്രപഞ്ചം ആദിയായ ഭഗവനിൽ (ബ്രഹ്മം) നിന്നുണ്ടാകുന്നു എന്നാണ്‌ ഇതിനർത്ഥം.
അവലംബം ↑ http://kuraltranslations.blogspot.in/search/label/19%20Malayalam%3A%20%E0%B4%A4%E0%B4%BF%E0%B4%B0%E0%B5%81%E0%B4%95%E0%B5%8D%E0%B4%95%E0%B5%81%E0%B4%B1%E0%B4%B3%E0%B5%8D%E2%80%8D ↑ ഡോ. കെ. അയ്യപ്പപണിക്കർ.
തിരുച്ചിറപ്പള്ളി ജില്ല ഇംഗ്ലീഷ് വിലാസം https://ml.wikipedia.org/wiki/Thiruchirappally_District
തമിഴ്നാട്ടിലെ ഒരു ജില്ലയാണ്.
തിരുച്ചിരാപ്പള്ളി ജില്ല (തമിഴ് : திருச்சிராப்பள்ளி மாவட்டம்).
ട്രിച്ചി എന്നും അറിയപ്പെടുന്ന ഈ ജില്ല കാവേരി നദിയോട് ചേർന്നാണ് സ്ഥിതി ചെയ്യുന്നത്.
തിരുച്ചിരാപ്പള്ളി (ട്രിച്ചി)  നഗരമാണ് ഈ ജില്ലയിലെ പ്രധാന നഗരം.
ബ്രിട്ടീഷ്‌ ഭരണകാലത്ത് മദ്രാസ്‌ പ്രസിഡൻസിയിലെ ഒരു ജില്ലയായിരുന്നു തിരുച്ചിരാപ്പള്ളി.
അന്ന് തൃചിനോപോളി എന്നും ഇത് അറിയപ്പെട്ടിരുന്നു.
1947 ൽ സ്വതന്ത്ര്യാനന്തരം പേര് മാറ്റി  തിരുച്ചിറപ്പള്ളി എന്നാക്കി.
തിരുച്ചിരാപ്പള്ളിയിൽ കാവേരി നദിയും മലക്കോട്ടയുമ് Kaveri river bisecting Tiruchirapalli and Srirangam Upper Anaicut or Mukkombu അവലംബം പുറത്തേക്കുള്ള കണ്ണികൾ
"ഔദ്യോഗിക വെബ്സൈറ്റ് Archived 2011-06-25 at the Wayback Machine .
തിരുച്ചിറപ്പള്ളി വിമാനത്താവളം ഇംഗ്ലീഷ് വിലാസം https://ml.wikipedia.org/wiki/Tiruchirapalli_Airport
തമിഴ് നാട്ടിലെ തിരുച്ചിറപ്പള്ളി പരിസരപ്രദേശങ്ങളിൽ വിമാന സേവനം ലഭ്യമാക്കുന്ന വിമാനത്താവളമാണ് തിരുച്ചിറപ്പിള്ളി വിമാനത്താവളം അഥവ തൃച്ചി (ട്രിച്ചി) വിമാനത്താവളം ( IATA : TRZ , ICAO : VOTR ) .
തിരുച്ചിറപ്പള്ളി - രാമേശ്വരം ദേശീയപാത 210 ൽ തിരുച്ചിറപ്പിള്ളി നഗരത്തിൽ നിന്നും 5 km (3.1 mi) ദൂരത്തിലായിട്ടാണ് ഈ വിമാനത്താവളം സ്ഥിതി ചെയ്യുന്നത്.
വിമാനസേവനങ്ങൾ ദേശീയം
Domestic Airlines that serve Trichy Airlines Destinations എയർ ഇന്ത്യ എക്സ്പ്രസ്സ് ചെന്നൈ ഇന്ത്യൻ എയർലൈൻസ് ചെന്നൈ, തിരുവനന്തപുരം കിംഗ് ഫിഷർ എയർലൈൻസ് ചെന്നൈ പാ‍രമൌണ്ട് എയർവേയ്സ് ചെന്നൈ അന്താരാഷ്ട്രം International Airlines that serve Trichy Airlines Destinations എയർ ഏഷ്യ കോലാലം‌പൂർ എയർ ഇന്ത്യ എക്സ്പ്രസ്സ് അബു ദാബി, ദുബായി, സിംഗ്പ്പൂർ Indian Airlines ഷാർജ SriLankan Airlines Colombo ഇത് കൂടി കാണുക ഇന്ത്യയിലെ അന്താരാഷ്ട്രവിമാനത്താവളങ്ങളുടെ പട്ടിക ഇന്ത്യയിലെ വിമാനത്താവളങ്ങളുടെ പട്ടിക അവലംബം പുറത്തേക്കുള്ള കണ്ണികൾ Tiruchirappalli International Airport എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Tiruchirapalli Airport Archived 2011-05-31 at the Wayback Machine .
at the Airports Authority of India Airport information for VOTR at World Aero Data.
Tiruchi Airport expansion, modernisation drive SIA looking at Vizag, Tiruchi routes New Terminal building Inaugurated from Trichy Archived 2009-02-28 at the Wayback Machine .
പാനൂർ ഇംഗ്ലീഷ് വിലാസം https://ml.wikipedia.org/wiki/Panoor
കേരളത്തിലെ കണ്ണൂർ ജില്ലയിലെ ഒരു ചെറു പട്ടണം.
എഴുത്തുകാരനും പൌരാവകാശപ്രവർത്തകനുമായ കെ.പാനൂർ തന്റെ തൂലികാനാമത്തിലൂടെ ഈ ഗ്രാമത്തെ പ്രശസ്തമാക്കി.
2001-ലെ കാനേഷുമാരി പ്രകാരം പാനൂരിലെ ജനസംഖ്യ 16,288 ആണ് .
പാനൂർ പട്ടണം തലശ്ശേരിയിൽ നിന്നും മാഹിയിൽ നിന്നും 11 കിലോമീറ്ററും കൂത്തുപറമ്പിൽ നിന്നും 10 കിലോമീറ്ററും മാറി കിടക്കുന്നു.
സംസ്ഥാനപാത 38 പാനൂരിലൂടെയാണ് കടന്നുപോകുന്നത്.
പാനൂരും പരിസര ദേശങ്ങളും മുൻ കാലത്ത് അറിയപ്പെട്ടത് "ഇരുവഴിനാട്" എന്നായിരുന്നു.
ബർബോസ രേഖപ്പെടുത്തുന്നത് പ്രകാരം മോന്താൽ ദേശത്തിൻ്റെ ഉള്ളോട്ടുള്ള ഭാഗങ്ങൾ രണ്ട് നാടുവാഴികളുടെ നിയന്ത്രണത്തിലായിരുന്നു.
തെക്കടി അടിയോടി, വടക്കടി അടിയോടി എന്നിവരായിരുന്നു ആ നാടുവാഴികൾ.
കോലത്തുനാടിനും കടത്തനാടിനും പഴശ്ശിരാജ കുടുംബമായ കോട്ടയം വംശത്തിനും ഈ മേഖലയിൽ സ്വാധീനമുണ്ടായിരുന്നു.
പിന്നീട് അധികാരം 6 നമ്പ്യാർ കുടുംബങ്ങളിലായി.
ബ്രട്ടീഷ്, ഫ്രഞ്ച് സ്വാധീനവും മുമ്പ് ഉണ്ടായിരുന്നു.
ടിപ്പുവിൻ്റെ പടയോട്ട കാലത്ത്മാദണ്ണ എന്ന ബ്രാഹ്മണന് തലശ്ശേരി മേഖലയിൽ ഭരണച്ചുമതലയുണ്ടായിരുന്നു.
പാനൂർ മേഖലയിൽ ടിപ്പു സുൽത്താൻ്റെ ഭരണച്ചുമതല "ബാവാച്ചി ഓർ" എന്ന ആൾക്കായിരുന്നു.
കൂടുതൽ കാര്യങ്ങൾക്ക് " Considerations in the Case of Iruvazhinadu: Local History of Panoor " എന്ന ഡോ: പുത്തൂർ മുസ്തഫയുടെ ഗവേഷണ പ്രബന്ധം കാണുക.
(ഇരുവഴി നാട്: ചരിത്രവും പുരാവൃത്തവും എന്ന പേരിൽ താമസിയാതെ മലയാളത്തിൽ ലഭ്യമാവും) ഏറ്റവും അടുത്തുള്ള റെയിൽവേ സ്റ്റേഷനുകൾ തലശ്ശേരി - 10.5 കി.
മീ മാഹി - 11 കി.
മീ ഏറ്റവും അടുത്തുള്ള വിമാനത്താവളങ്ങൾ കണ്ണൂർ അന്താരാഷ്ട്ര വിമാനത്താവളം (മൂർഖൻപറമ്പ്) - 27 കി.
മീ കോഴിക്കോട് അന്താരാഷ്ട്ര വിമാനത്താവളം ( കരിപ്പൂർ ) - 93 കി.
മീ പ്രധാന സ്ഥാപനങ്ങൾ പാനൂർ ഹയർ സെക്കണ്ടറി സ്കൂൾ സാമൂഹികാരോഗ്യകേന്ദ്രം ബി.ആർ.സി. വിദ്യാഭ്യാസ ഉപജില്ലാ ആഫീസ് നഗരസഭാ ഓഫീസ് പോലീസ് സറ്റേഷൻ അഗ്നിരക്ഷാ നിലയം സബ് ട്രഷറി സബ് രജിസ്ട്രാർ ഓഫീസ് ദേശസാൽകൃത ബാങ്കുകൾ കാനറ ബാങ്ക് സ്റ്റേറ്റ് ബാങ്ക് ഓഫ് ഇന്ത്യ, ഫെഡറൽ ബാങ്ക് എച്ച് ഡി എഫ് സി ബാങ്ക് ഐ സി ഐ സി ബാങ്ക് അവലംബം ↑
പാനി പൂരി ഇംഗ്ലീഷ് വിലാസം https://ml.wikipedia.org/wiki/Panipuri
പൊതുവേ ഉത്തരേന്ത്യയിൽ സുലഭവും സ്വീകാര്യവുമായ ആയ ഒരു ഭക്ഷണവിഭവമാണ് പാനി പൂരി .